gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7768, del 26-04-2016 (2016/2598)

Informació pública de la convocatòria per a la provisió de dos butaques d'acadèmic de número.
---------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2598


Organisme emissor
:   Reial Acadèmia de Medicina de la Comunitat Valenciana

Tipus de document
:   Anunci

Informació pública de la convocatòria per a la provisió de dos butaques d'acadèmic de número. [2016/2598]  
Per acord d'aquesta reial acadèmia, en sessió ordinària celebrada el dia 15 de desembre de 2015, es convoca la provisió de dos butaques d'acadèmic de número adscrits a Clínica Quirúrgica i les seues especialitats: un de Cirurgia General i de l'Aparell Digestiu, i un altre de Neurocirurgia. Estan reservats a metges amb grau de Doctor en Medicina i Cirurgia amb residència en qualsevol lloc de la Comunitat Valenciana.  
Segons el que disposa l'article 9 del reglament de la corporació, els aspirants hauran de complir les condicions següents:  
  
Primera: ser espanyol.  
  
Segona: estar en possessió del grau de doctor.  
  
Tercera: comptar amb 10 anys com a mínim d'exercici professional.  
Quarta: haver-se distingit amb publicacions originals d'importància i sobre temes que corresponguen a la vacant a la qual aspiren, o tindre una pràctica de reconegut prestigi.  
  
Les propostes hauran d'estar firmades per tres acadèmics de número, així com la relació de mèrits i publicacions dels interessats, i un exemplar de les més destacades.  
Haurà d'acreditar-se amb certificat acadèmic ser doctor, amb l'excepció dels catedràtics o professors titulars d'universitat que puguen ser proposats. En cap cas s'admetran sol·licituds directes. Els impresos que han de presentar-se en la secretaria de la corporació acadèmica estan a disposició dels acadèmics de número en la secretaria esmentada.  
  
El termini de presentació de les propostes serà de 30 dies a partir de l'endemà de la publicació d'aquesta convocatòria en el Diari Oficial de la Comunitat Valenciana.  
  
València, 11 d'abril de 2016.- El president: Antonio Llombart Bosch.
Diari Oficial de la Generalitat Valenciana


Sumari del DOGV 7761, del 15-04-2016 (2016/2024)

Notificació de la sentència dictada en el procediment de divorci contenciós número 1477/2013.
---------------------------------------------------------------------------------------------

### Dades del document

Número de DOGV
:   7761

Data del DOGV
:   15-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2024


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1477/2013. [2016/2024]  
Divorci contenciós número 1477/2013  
Demandant: Iyke Jethan Okonkwo.  
Procurador: Jorge José Doménech Plo.  
Demandada: Maria Pekova.  
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte faig saber que en les actuacions de divorci contenciós, seguides amb el número 1477/2013, a instàncies d'Iyke Jethan Okonkwo contra Maria Pekova, en situació de rebel·lia, s'ha dictat sentència, en data 24 de juny de 2014, la part dispositiva de la qual diu com segueix:  
  
«Dispositiva  
Estime en part la demanda interposada pel procurador Jorge Doménech Plo, en representació processal d'Iyke Jethan Okonkwo, contra Maria Pekova, i dispose la dissolució del matrimoni, per divorci dels expressats litigants, amb els efectes legals inherents; i tot això sense fer expressa condemna a costes.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació en el termini de 20 dies comptador des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
  
I perquè valga de notificació de forma deguda a Maria Pekova, en rebel·lia, expedisc i firme aquest edicte.  
  
València, 22 d'octubre de 2014.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7824, del 08-07-2016 (2016/4802)

Notificació de la interlocutòria d'aclariment dictada en el procediment ordinari número 2032/2014.
--------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4802


Organisme emissor
:   Jutjat de Primera Instància Número 4 d'Alacant

Tipus de document
:   Anunci

Notificació de la interlocutòria d'aclariment dictada en el procediment ordinari número 2032/2014. [2016/4802]  
Procediment: procediment ordinari 002032/2014.  
En el procediment a què es fa referència s'ha dictat la resolució que, literalment, diu així:  
  
«Interlocutòria  
Jutgessa que la dicta: Beatriz Escobar Bosch.  
Lloc: Alacant.  
Data: 2 de març de 2016.  
Antecedents de fet  
Únic. En aquest judici s'ha dictat sentència en data 22 de febrer de 2016. En data 26 de febrer de 2016, el procurador senyor Fernández Arroyo va presentar un escrit en què sol·licitava aclariment de l'esmentada resolució.  
Fonaments de dret  
Únic. L'article 214.1 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les seues resolucions una vegada firmades, permet no obstant això, en l'apartat 3, rectificar errors materials manifestos o errors aritmètics que s'hagueren pogut cometre, rectificació que pot tindre lloc en qualsevol moment.  
En aquest cas l'error ara advertit és manifest, com es desprén de la simple lectura de les actuacions, per la qual cosa en pertoca la rectificació. És per això que la Sentència número 57/2016 es rectifica en els termes següents:  
- On en la resolució consta: ?Therezia d'Annovielle?, ha de constar: ?Therezia d'Annoville?.  
- El paràgraf primer del fonament de dret primer queda redactat en els termes següents: ?En el cas que ens ocupa, el demandant sol·licita que es considere formulada demanda de judici ordinari contra Rocafel, SA, i Pierre Joseph Fay i Therezia D'Mannoville, i amb els tràmits legals previs es dicte sentència en els termes sol·licitats en la pètita de l'escrit de demanda».  
- A l'apartat 3r de la dispositiva, on diu: ?Pierre Joseph Fau?, ha de dir: ?Pierre Joseph Fay?.  
Part dispositiva  
Es rectifica la Sentència número 57/2016, de 22 de febrer de 2016, en el sentit exposat en el fonament de dret d'aquesta resolució. La resta queda invariable.  
Mode d'impugnació: aquesta resolució forma part de la Sentència número 57/2016, i el termini per a recórrer es comptarà des de la notificació d'aquesta interlocutòria (art. 448.2 LECn).  
Ho ordena i firma la jutgessa. En done fe.»  
  
I com a conseqüència del parador ignorat de Pierre Joseph Fay i Therezia d'Annoville, estenc aquesta cèdula perquè valga de notificació.  
  
Alacant, 3 de març de 2016.- El lletrat de l'Administració de Justícia: José Enrique Martín Sanz.
Diari Oficial de la Generalitat Valenciana


Sumari del DOGV 7703, del 22-01-2016 (2016/274)

Informació pública de la suspensió de la concessió de llicències d'obres d'edificació, demolició i parcel·lació, en l'àrea de la zona central del Bulevard.
-----------------------------------------------------------------------------------------------------------------------------------------------------------

### Dades del document

Número de DOGV
:   7703

Data del DOGV
:   22-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/274


Data del document
:   23-12-2015

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * administració local
    * pla d'urbanisme

Informació pública de la suspensió de la concessió de llicències d'obres d'edificació, demolició i parcel·lació, en l'àrea de la zona central del Bulevard. [2016/274]  
El Ple de l'ajuntament, en sessió extraordinària celebrada el dia 18 de desembre de 2015, va adoptar, entre altres, l'acord de suspensió de la concessió de llicències d'obres d'edificació, demolició i parcel·lació, en l'àrea de la zona central del Bulevard.  
  
L'acord en la part dispositiva diu:  
«Primer. Suspendre l'atorgament de les llicències de parcel·lació de terrenys, edificació i demolició, així com l'adopció d'acords d'aprovació de nous programes en l'àrea la delimitació de la qual és:  
  
Est: prolongació carrer Torre de Sant Vicent (inclosa la UE núm. 9).  
Nord: antic traçat ferroviari.  
Oest: prolongació carrer Sequiota.  
Sud: carrer Mossén Elies.  
Segon. Publicar el present acord en el Diari Oficial de la Comunitat Valenciana, i es fa constar que produirà efectes, de conformitat amb l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, des de la publicació en el DOCV.»  
  
Cosa que es publica d'acord amb el que estableix l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Benicàssim, 23 de desembre de 2015.- El tinent d'alcalde, p. d. (D 2139/2015): Clemente Martín Tena.
Diari Oficial de la Generalitat Valenciana


Sumari del DOGV 7716, del 10-02-2016 (2016/612)

Notificació de la sentència dictada en el judici verbal número 1659/2015.
-------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/612


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 1659/2015. [2016/612]  
Judici verbal número 1659/2015-9  
De: Gonzalo Luis Ruiz de la Prada Font de Mora.  
Procuradora: Gabriela Montesinos Martínez.  
Contra: Miguel Lamolda Beltrán.  
En el present procediment, LAU, judici verbal número 1659/2015, seguit a instàncies de Gonzalo Luis Ruiz de la Prada Font de Mora contra Miguel Lamolda Beltrán, s'ha dictat la sentència que té l'encapçalament i la dispositiva següents:  
  
«Jutgessa que la dicta: María Ángeles Chuliá Cerni.  
Lloc: València.  
Data: 14 de desembre de 2015.  
Part demandant: Gonzalo Luis Ruiz de la Prada Font de Mora.  
Procuradora: Gabriela Montesinos Martínez.  
Part demandada: Miguel Lamolda Beltrán.  
Objecte del judici: verbals arrendataris i precaris.  
  
Dispositiva  
Declare resolt el contracte d'arrendament a què es contrau aquesta demanda i, en conseqüència, pertoca el desnonament sol·licitat per la procuradora Gabriela Montesinos Martínez, en nom i representació de Gonzalo Luis Ruiz de la Prada Font de Mora, i condemne Miguel Lamolda Beltrán que desallotge i deixe a la lliure disposició de la part actora l'habitatge objecte d'actuacions (carrer Síndic Mocholí, 4, 15, València), així com al pagament de les costes causades.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest jutjat en el termini de 20 dies hàbils comptadors des de l'endemà de la notificació, en què haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC), i amb l'acreditació prèvia d'haver consignat 50 euros en el compte de depòsits i consignacions d'aquest jutjat indicant sempre en concepte de «recurs», seguit del codi «02 civil-apel·lació», haurà d'indicar-se els esmentats conceptes i codi després dels 16 dígits del compte expedient (separats per un espai), si es realitza per mitjà de transferència bancària. S'han de realitzar tants ingressos diferenciats com resolucions que siguen objecte de recurs (DA 15a LO 1/2009, de 3 de novembre).  
Aquesta és la meua sentència, que pronuncie, mane i firme.»  
  
I atés que el demandat, Miguel Lamolda Beltrán, es troba en parador desconegut, expedisc aquest edicte a fi que li valga de notificació de forma deguda.  
  
València, 14 de desembre de 2015.- La lletrada de l'Administració de Justícia: Mónica Rubio Solanes.
Diari Oficial de la Generalitat Valenciana


Sumari del DOGV 7707, del 28-01-2016 (2015/10781)

Notificació de la sentència dictada en el judici verbal número 762/2014.
------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10222


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 762/2014. [2015/10126]  
Demandant: Financiera El Corte Inglés, SA.  
Procuradora: Evangelina Torres Carreño.  
Demandada: Bienvenida Bailén Aznar.  
Procurador/a: -  
Juan Carlos García-Torres Martínez, secretari judicial del Jutjat de Primera Instància número 5 d'Elx i partit, faig constar que, en virtut d'allò que s'ha disposat per resolució d'aquesta data dictada en el procediment a què es fa referència i atés el desconeixement del domicili o parador actuals de Bienvenida Bailén Aznar, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, a fi de dur a terme la diligència de notificació; a continuació es testimonia la resolució objecte de notificació:  
  
  
«Sentència número 277/2014  
Elx, 27 d'octubre de 2014  
M.ª Encarnación Aganzo Ramón, magistrada jutgessa de Primera Instància número 5 d'Elx, he vist i oït aquestes actuacions de judici verbal seguides davant d'aquest jutjat amb el número 764/2014 a instàncies de la Financiera El Corte Inglés EFC, SA, representada per la procuradora dels tribunals Evangelina Torres Carreño i assistida pel lletrat José Ramón López de Rodas García, contra Bienvenida Bailén Aznar, declarada en rebel·lia.  
Dispositiva  
Estime la demanada interposada per la Financiera El Corte Inglés, EFC SA, representada per la procuradora dels tribunals Evangelina Torres Carreño, contra Bienvenida Bailén Aznar, declarada en rebel·lia, i condemne la demandada al pagament a l'actora de la suma de 599 euros, interessos legals i costes causades.  
Contra aquesta resolució no podrà interposar-se cap recurs.  
Aquesta és la meua sentència, de la qual s'expedirà un testimoniatge per a unir-la a les actuacions, que pronuncie, mane i firme.»  
  
I perquè valga de notificació de forma deguda respecte de Bienvenida Bailén Aznar, expedisc aquest edicte.  
  
Elx, 15 d'octubre de 2015.- El secretari judicial: Juan Carlos García-Torres Martínez.
Diari Oficial de la Generalitat Valenciana


Sumari del DOGV 7813, del 24-06-2016 (2016/4224)

Informació pública per a l'autorització administrativa i l'execució d'instal·lacions per al subministrament de gas natural en el terme municipal de Pedralba. Expedient número CBREDE/2015/32/46.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7813

Data del DOGV
:   24-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4224


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública per a l'autorització administrativa i l'execució d'instal·lacions per al subministrament de gas natural en el terme municipal de Pedralba. Expedient número CBREDE/2015/32/46. [2016/4224]  
Als efectes previstos en l'article 73 de la Llei 34/1998, de 7 d'octubre, BOE de 08.10.1998, del Sector d'Hidrocarburs, en la ITC-ICG01 del Reial Decret 919/2006, de 28 de juliol, BOE de 04.09.2006, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries, i en l'article 78 del Reial Decret 1434/ 2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa la instal·lació de gas natural que s'indica:  
  
  
Expedient: CBREDE/2015/32/46.  
Peticionari: Gas Natural Cegas, SA.  
Emplaçament/zona geogràfica: terme municipal de Pedralba.  
Projecte: projecte d'autorització administrativa i execució d'instal·lacions per al subministrament de gas natural amb mòdul de regasificació en el terme municipal de Pedralba (València).  
Descripció de la instal·lació: planta de GNL i xarxa de distribució de gas natural.  
Punts de connexió: segons el pla GDPV1515070009 PTRA 01.  
Fases d'expansió (segons el pla): GDPV1515070009 PF 01.  
Pressió: 0,4 (5 bar màxim).  
Pressupost: 286803,78 euros  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar el projecte en el Servei Territorial de Indústria i Energia de València, situat en el carrer Gregorio Gea, 27, de València, així com presentar en este servei territorial les al·legacions (per duplicat) que consideren oportunes en el termini de 20 dies comptadors a partir de l'endemà de la publicació d'este anunci.  
  
València, 17 de febrer de 2016.- El cap de la Secció d'Energia: Antonio Peris Armengot.
Diari Oficial de la Generalitat Valenciana


Sumari del DOGV 7757, del 11-04-2016 (2016/1943)

Notificació de la sentència dictada en el procediment ordinari número 237/2015.
-------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1943


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 237/2015. [2016/1943]  
Judici ordinari número 237/2015  
Part demandant: Barreda & Vidal Operador de Transportes, SL.  
Part demandada: H2O Sanitarios, SLU.  
Sobre: transports.  
  
En el judici a què es fa referència s'ha dictat la resolució que té el text que, literalment, diu així:  
  
«Dispositiva  
Estime íntegrament la demanda interposada per Barreda & Vidal Operador de Transportes, SL, contra H2O Sanitarios, SLU, i, en conseqüència, condemne el demandat a abonar a la part actora la quantitat de nou mil quatre-cents vuitanta-tres euros i setanta-tres cèntims (9.483,73 ?), interessos legals i costes.  
Notifiqueu aquesta sentència a les parts, feu-los saber que no és ferma i que, en contra, s'hi pot interposar recurs d'apel·lació davant d'aquest jutjat dins del termini de 20 dies comptadors des de l'endemà de la notificació.  
Per a interposar el recurs, i llevat de dret d'assistència jurídica gratuïta o exempció legal, les parts recurrents hauran d'haver consignat prèviament, en el compte de dipòsits i consignacions, un dipòsit de 50 euros (DA 15a LOPJ, segons la redacció que en fa la LO 1/2009, de 3 de novembre).»  
  
Atés que es desconeix el domicili o la residència actuals de la part demandada, per diligència de 8 de març de 2016, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el Diari Oficial de la Comunitat Valenciana, per a dur a efecte la diligència de notificació de sentència a la demandada.  
  
Castelló de la Plana, 8 de febrer de 2016.- El lletrat de l'Administració de Justícia: Jorge González Rodríguez.
Diari Oficial de la Generalitat Valenciana


Sumari del DOGV 7927, del 29-11-2016 (2016/8793)

Notificació de la interlocutòria dictada en el procediment d'adopció número 912/2015.
-------------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8793


Organisme emissor
:   Jutjat de Primera Instància Número 24 de València

Tipus de document
:   Anunci

Notificació de la interlocutòria dictada en el procediment d'adopció número 912/2015. [2016/8793]  
Procediment: adopció número 000912/2015. Adop. 760/10 de pend. fermesa, Altillo-M.  
Demandant: Generalitat Valenciana.  
Procurador/a: -  
Demandat/ada: -  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions d'adopció 000912/2015, a instàncies de la Generalitat Valenciana, en què en data 19 de juliol de 2016 s'ha dictat la interlocutòria que té la part dispositiva com segueix:  
«Dispose l'adopció de la menor, [...], nascuda [...], per les persones proposades per l'entitat pública (M. A. H. i M. P. F. C.), amb els efectes civils recollits en l'article 178 del Codi Civil i disposicions concordants.  
  
Notifiqueu aquesta resolució a les parts i a les persones interessades.  
Per a la notificació a la mare biològica publiqueu-ne un edicte al tauler d'anuncis d'aquest jutjat.  
Mode d'impugnació: Mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent, sense aquests requisits no s'admetrà el recurs (art. 458 LEC). Caldrà efectuar la consignació de 50 euros en el compte del jutjat 3047-1494-54-7 525 15, a l'oficina Banco de Santander, segons disposa la Llei orgànica 1/2009, de 3 de novembre, i caldrà acreditar aquesta consignació, tret d'aquells litigants que tinguen el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Una vegada siga ferma aquesta resolució expediu-ne un ofici, al qual s'ha d'adjuntar un testimoniatge d'aquesta resolució, perquè s'inscriga al registre civil on conste la inscripció d'aquest.  
Així ho disposa, mana i firma Ana María Mayor Vañó, magistrada jutgessa del Jutjat de Primera Instància número 24 de València. De la qual cosa done fe.»  
I perquè valga de notificació de forma deguda a Sandra Sancho Hernández, ometent-ne les dades de la menor, expedisc i firme aquest edicte.  
  
València, 4 de novembre de 2016.- El lletrat de l'Administració de justícia: José Esteban Briz Recio.